open-index/open-wikipedia-markdown huggingface dataset:
Reza Aslan

**Reza Aslan** (s. 1972 Teheran) on yhdysvaltalainen uskontotieteilijä.

Aslan muutti perheineen seitsemänvuotiaana synnyinmaastaan Iranista Yhdysvaltoihin. Perhe asui ensin Oklahomassa ja asettui sitten Kalifornian pohjoisosiin. Aslan kääntyi 15-vuotiaana kristityksi evankelikaaliksi mutta kääntyi myöhemmin islamin suufilaiseen suuntaukseen. Hän sai humanististen tieteiden kandidaatin arvon uskontotieteessä Santa Claran yliopistosta pääaineenaan Uuden testamentin tutkimus ja sivuaineenaan muinaiskreikka. Teologisen tutkimuksen maisterin arvon hän sai Harvardin yliopistosta pääaineenaan uskontojen historia. Filosofian tohtoriksi Aslan väitteli uskontojen sosiologiassa Kalifornian yliopistosta (Santa Barbara). Lisäksi hän suoritti Master of Fine Arts -tutkinnon Iowan yliopistossa.

Aslan on toiminut luovan kirjoittamisen professorina Kalifornian yliopistossa (Riverside). Lisäksi hän on opettanut Drew Universityssa (New Jersey) ja Iowan yliopistossa. Hän on American Academy of Religionin, Society of Biblical Literaturen ja International Qur'anic Studies Associationin jäsen.

Aslan on saavuttanut kansainvälistä suosiota televisioesiintymisillään, puhujana ja kommentaattorina tiedotusvälineissä. Hän on esiintynyt säännöllisesti muun muassa ohjelmissa *[[Meet the Press]]* ja *[[The Daily Show]]*. Hän tuotti CNN:lle sarjaa *Believer*, kunnes CNN keskeytti yhteistyön Aslanin muun muassa nimitettyä Donald Trumpia "paskaksi". Hän selitti toimintaansa kiivastuneena reaktiona Trumpin edistämiin matkustuskieltoihin Lontoon kesäkuun 2017 terrori-iskun jälkimainingeissa. Hän on toiminut konsultoijana *[[The Leftovers]]* -sarjan taustalla. 

Aslan on kirjoittanut lukuisia kirjoja. Hänen ensimmäinen teoksensa oli *No God but God: The Origins, Evolution, and Future of Islam*. Historiallista Jeesusta hän tarkasteli kirjassaan *Kapinallinen: Jeesus Nasaretilaisen aika ja elämä* (suomennettu 2014; alkuteos *Zealot: The Life and Times of Jesus of Nazareth*, 2013). Teoksessaan *How to Win a Cosmic War* hän käsitteli Al Qaedaa, Talibania ja muita militantteja ryhmittymiä sekä uskonnollista väkivaltaa juutalaisuudessa, kristinuskossa ja islamissa.

Aslan on naimisissa sijoittaja ja yrittäjä Jessica Jackleyn kanssa. Pariskunnalla on neljä lasta. Aslan asuu Los Angelesissa.

## Lähteet

## Aiheesta muualla
*
Valkoperätangara

**Valkoperätangara** (*Cypsnagra hirundinacea*) on tangaroihin kuuluva lintulaji. Lajia tavataan Etelä-Amerikassa. 

## Koko ja ulkonäkö
Valkoperätangara kasvaa 16–17 cm pitkäksi. Sukupuolet muistuttavat toisiaan ulkonäöltään. Lajin pää, yläselkä ja siivet ovat mustat. Alaselkä on valkoinen, ja siivissä on valkoinen juova sekä laikku. Valkoperätangaran kurkku on punaruskea, rinta ruskehtava ja vatsa kellertävän valkoinen. Alalajin *C. h. pallidigula* kurkku ja rinta ovat nimialalajia *C. h. hirundinacea* vaaleammat.  

## Levinneisyys ja elintavat
Valkoperätangaran tavataan Surinamesta ja Brasilian koillisosista Boliviaan ja Paraguayhin. Lajin elinympäristöä ovat ajoittain kosteat ja yksittäisiä puita ja pensaita kasvavat ruohomaat, esimerkiksi cerrado. Lintu liikkuu tyypillisesti pareittain tai muutaman yksilön ryhminä. Valkoperätangaran ravintoa ovat hyönteiset. Valkoperätangaran pesimäkausi on elokuusta joulukuulle. Kuppimainen pesä rakennetaan puuhun ja naaras munii yhdestä kolmeen vihertävänsinistä munaa.

## Lähteet
Matti Turunen (näyttelijä)

**Matti Turunen** (s. 19. maaliskuuta 1938 Sonkajärvi) on suomalainen näyttelijä. Hän on näytellyt muun muassa elokuvissa Milka ja Jäniksen vuosi sekä TV-sarjoissa Kukkivat roudan maat ja Kylymä tila.

## Lähteet

## Aiheesta muualla
*
Valintamerkki

**Tarkastusmerkki** eli **valintamerkki** (✓) on merkki, joka teknisissä yhteyksissä tarkoittaa ’oikein’ tai merkitsee käyttäjän tekemää valintaa. Tämä merkitys on peräisin englannin kielestä. Muun muassa Suomessa ja Ruotsissa samaa merkkiä on käytetty virheen merkkinä, kun taas valintaa on usein kuvattu rastilla. Englanninkielisissä maissa rasti voidaan kuitenkin tulkita merkityksessä ’ei’ tai ’väärin’.

Virheen merkkiä on käytetty etenkin kouluissa. Arkikielessä merkkiä kutsutaan pukiksi, mikä tulee ruotsin sanasta *bock*. Sana on alun perin viitannut urosvuoheen eli pukkiin. Ilmaus on todennäköisesti peräisin saksan metsästyssanastosta.

## Lähteet
Jeannette Kawasin kansallispuisto

**Jeannette Kawasin kansallispuisto**  eli entinen **Punta Salin kansallispuisto** on luonnonsuojelualue Hondurasissa Atlántidan departementissa. Se sijaitsee Telanlahden rannalla noin 35 km päässä Telan kaupungista.

Puistolla on noin 35 km rantaviivaa, ja se on noin 20 km levyinen. Lämpötila tällä alueella on tyypillisesti 35 astetta, ylimmillään 39 astetta. Puiston alueella on hiekkarantaa ja mangrovemetsää, mutta myös muunlaista trooppista metsää ja maatalousmaata. Rantaviiva muodostaa kapean niemimaan ja sen suojaaman laguunin.

Jeannette Kawasin kansallispuiston lintuihin kuuluvat pelikaanit, haikarat ja haukat. Nisäkkäistä puistossa tavataan pesukarhuja, monenlaisia lepakoita, oselotteja, opossumeja, apinoita, pikkumuurahaiskarhuja  ja isopakoja. Siellä elää myös mölyapinoita, merikilpikonnia, delfiineitä, manaatteja ja kaimaaneita.

Puisto nimettiin uudelleen sen perustamista edistäneen luontoaktivistin Jeannette Kawas Fernándezin murhan jälkeen.

## Lähteet
CFM International CFM56

**CFM International CFM56** (Yhdysvaltain asevoimien nimitys **F108**) on CFM Internationalin valmistama sarja ohivirtaussuihkumoottoreita, joiden työntovoima vaihtelee 80 ja 150 kilonewtonin välillä.

Moottoria kokeiltiin ensimmäisen kerran vuonna 1974, mutta käyttöön ne tulivat vasta vuonna 1982 erittäin vähäisten tilausten takia. Sittemmin moottoria on valmistettu yli 33&nbsp;000 kappaletta, ollen maailman myydyin suihkumoottori.

## Käyttö lentokoneissa
CFM56 -sarjan moottoreita on käytetty seuraavissa lentokonemalleissa:
* Airbus A320 -sarja
* Airbus A340
* Boeing 707-700 (vain prototyyppi)
* Boeing 737 Classic
* Boeing 737 Next Generation
** Boeing 737 AEW&C
** Boeing C-40 Clipper
** Boeing P-8 Poseidon
* Boeing E-3D Sentry
* Boeing E-6 Mercury
* Boeing KC-135R Stratotanker
** Boeing RC-135
** Boeing WC-135 Constant Phoenix
* Douglas DC-8 Super 70

## Lähteet
Maantieteellis-historiallinen menetelmä

**Maantieteellis-historiallinen menetelmä** (myös **maantieteellis-historiallinen metodi**, **Professori J. Krohnin suomalainen tutkimusmenetelmä** tai **suomalainen tutkimusmenetelmä**) on folkloristiikassa, perinteentutkimuksessa ja kulttuuriantropologiassa käytettävä tutkimusmenetelmä, jonka kehitti suomalainen professori Julius Krohn. Menetelmä oli ensimmäinen ja sitä pidetään  joidenkin mielestä myös suurimpana kansanrunouden tutkimisen eli folkloristiikan paradigmana. Maantieteellis-historiallinen menetelmä oli filologian tekstikritiikin sovellus suulliseen tradition tutkimiseen.

Julius Krohn ja sittemmin hänen poikansa Kaarle Krohn kehittivät menetelmää 1880-luvun tienoilta alkaen. Heidän ajatuksenaan oli, että menetelmän avulla voitaisiin selvittää kansanrunojen ajallista ja alueellista alkuperää ja leviämistä. Krohnien menetelmää on kuvattu tieteelliseksi ja kansainväliseksi läpimurroksi, joka muutti *[[Kalevala|Kalevalaan]]* pohjautuvan romanttis-idealistisen suhtautumisen kansanrunouteen kehitysopilliseksi suhtautumiseksi. Alan tutkimusessa tapahtui siten merkittävä paradigmakäänne. Menetelmä kehitettiin erityisesti muinaisrunouden tutkimisen tarpeisiin.

Maantieteellis-historiallisen menetelmän ohella syntyi varsin määrätietoisesti uusi tieteenala, nimittäin suomalainen ja vertaileva kansanrunoudentutkimus vuonna 1888. Sen historian ensimmäinen oppituoli oli Suomen Keisarillisessa Aleksanterin Yliopistossa.

Krohnien metodi vaikutti pitkälle 1900-luvulle, kunnes uudet paradigmat ja käänteet ohittivat sen. Toisaalta menetelmä vaikuttaa edelleen 2020-luvullakin vahvasti folkloristiikan aineistolähtöisissä tutkimuksissa. Maantieteellis-historiallinen menetelmä läpäisi 1900-luvun alun tutkimusta niin, ettei muille äänille tai suuntauksille ollut juuri tilaa. Tämän koki karvaasti muun muassa Väinö Salminen.

## Katso myös

* Suomalainen kansanrunous
* Virolainen kansanrunous
* Suomalainen muinaisusko
* Suomalainen mytologia
* Kanteletar
* Kalevipoeg
* Suomen kansan vanhat runot

## Lähteet
Vuorigaselli

**Vuorigaselli** (*Gazella gazella*) on gasellien alaheimoon kuuluva Lähi-idän sorkkaeläinlaji. 

Vuorigaselliurokset painavat 17-29,5 kg ja naaraat 16-25 kg. Vuorigasellien kyljessä on tummanruskea juova ja vatsapuoli on valkoinen. Jaloissa on vaaleanruskeaa karvaa. Sekä naarailla että uroksilla on sarvet.

Vuorigaselli elää vuoristoissa ja mäkimaastossa. Eläimet yleensä lepäävät päivisin ja etsivät ruokaa illalla tai varhain aamulla..

Nykyisin vuorigaselleja esiintyy lähinnä Israelissa, Palestiinassa ja Turkissa. Aiemmin levinneisyys on ulottunut lännessä Egyptiin. Kansainvälinen luonnonsuojeluliitto IUCN on luokitellut lajin erittäin uhanalaiseksi. Koko lisääntyvän kannan suuruus on noin 2500 yksilöä. Uhkia aiheuttavat salametsästys, autokolarit ja sopivan elinympäristön väheneminen ja pirstaloituminen. Villliintyneet koirat ja sakaalit ovat ongelma joillakin alueilla

## Lähteet
Hamnvik

**Hamnvik** (taajamanimeltään **Ibestad**) on taajama Ibestadin kunnassa Tromssan läänissä Norjassa ja kuntansa hallinnollinen keskus. Taajaman pinta-ala on 0,7 neliökilometriä ja asukasluku 447 vuonna 2022.
## Lähteet

## Aiheesta muualla
Ibestadin kirkko

**Ibestadin kirkko** () on Ibestadin kunnassa Tromssan läänissä sijaitseva kivinen pitkäkirkko vuodelta 1881.
## Kuvia

Ibestad kirke sett fra galleriet.jpg|Kirkkosali
Orgel Ibestad.jpg|Urut
Alter Ibestad.jpg|Alttari

## Lähteet

## Aiheesta muualla
Rolla (saari)

**Rolla** on eteläisempi Ibestadin kunnan asutuista saarista Tromssan läänissä Norjassa. Saaren pinta-ala on 106,4 neliökilometriä. Asutus on keskittynyt itärannikolle, jossa sijaitsee Ibestadin hallintokeskus Hamnvik. Hamnvikista on maantieyhteys tunnelia pitkin Ibestadin toiselle asutulle saarelle Andørjalle, josta puolestaan pääsee siltaa pitkin mantereelle.
## Lähteet

## Aiheesta muualla
Andørja

**Andørja** on pohjoisempi Ibestadin kunnan asutuista saarista Tromssan läänissä Norjassa. Saaren pinta-ala on 135,3 neliökilometriä ja asukasluku 452 vuonna 2020. Andørjan korkein kohta Langlitinden yltää 1&nbsp;276 metrin korkeuteen ja on samalla Norjan korkein saarella sijaitseva vuori. Saarelta on siltayhteys mantereelle ja maantietunneli Ibestadin toiselle asutulle saarelle Rollalle.
## Lähteet

## Aiheesta muualla
St. Olavs plass

**St. Olavs plass** on St. Hanshaugenin kaupunginosassa Oslossa sijaitseva aukio, jossa kohtaavat St. Olavs gate, Munchs gate, Universitetsgata ja Langes gate.
## Kuvia

St. Olavs plass 1, Oslo (Hotell Scandic).jpg|St. Olavs plass 1: Vuonna 1939 valmistunut funktionalistinen asuin- ja liikerakennus, nykyinen Scandic-hotelli.
St. Olavs plass 2, Oslo.jpg|St. Olavs plass 2: Kolmikerroksinen kivitalo (Wilhelm von Hanno, 1872). Rakennuksessa toimi vuosina 1892–1983 Rikshospitaletin apteekki. Knut Hamsunin *[[Nälkä (romaani)|Nälkä]]*-romaanin Ylajali-hahmo asui tässä osoitteessa.
Ramon Isern Tetraeder.jpg|St. Olavs plass 5: Toimistorakennus vuodelta 1969 (arkkitehdit Erling Viksjø ja Inge A. Dahl).
Oeuvre dart urbain (Oslo) (4857638464).jpg|Aukion keskellä olevaan suihkulähteeseen pystytettiin vuonna 2009 Sven Påhlssonin suunnittelema 17-metrinen patsas.

## Lähteet

## Aiheesta muualla
Council Bluffs

**Council Bluffs** on kaupunki Yhdysvalloissa Iowan osavaltiossa. Vuoden 2020 väestönlaskennassa Council Bluffsissa oli 62&nbsp;799 asukasta, ja se oli väkiluvultaan Iowan osavaltion kymmenenneksi suurin kaupunki. Se toimii Pottawattamien piirikunnan hallintokeskuksena. Council Bluffs sijaitsee Missourijoen varrella Omahaa vastapäätä, ja se kuuluu Omahan metropolialueeseen.

## Väestö
Vuonna 2020 Council Bluffsin 62&nbsp;799 asukkaasta valkoisia oli 88,5&nbsp;%, mustia 2,2&nbsp;%, aasialaisia 1,2&nbsp;% ja alkuperäisasukkaita 0,2&nbsp;%. Asukkaista 5,7&nbsp;% kuului kahteen tai useampaan rotuun. 7,8&nbsp;% asukkaista puhui kotonaan jotain muuta kieltä kuin englantia ja 5,0&nbsp;% asukkaista oli syntynyt ulkomailla.

## Lähteet

## Aiheesta muualla
Puerto Vallarta

**Puerto Vallarta** on Bahía de Banderasilla Tyynen valtameren rannalla sijaitseva kaupunki ja kunta Jaliscon osavaltiossa Meksikossa. Vuonna 2020 kunnan väkiluku oli 291&nbsp;839. Siellä on Jaliscon tärkein satama. Kaupunki sijaitsee Río Amecan suun tuntumassa, ja kaupungin halkaisee Cualejoki.

Puerto Vallarta perustettiin 1800-luvulla ja sen satama vuonna 1885. Alun perin kaupungista käytettiin nimitystä Las Peñas. Sen nykyinen nimi otettiin käyttöön vuonna 1918. Nimi annettiin Jaliscon kuvernöörinä toimineen Ignacio Vallartan kunniaksi ja se merkitsee Vallartan satamaa. 1920-luvulla Puerto Vallarta alkoi nopeasti kasvaa sitä ympäröiville alueille perustettujen banaaniviljelmien ansiosta. Tuhoisa hurrikaani iski alueelle 1925. Myöhemmin Puerto Vallartaa ovat vahingoittaneet tulvat vuosina 1971 ja 1992 sekä maanjäristys vuonna 1995. Puerto Vallarta sai kansainvälistä tunnettavuutta siellä kuvatun elokuvan *[[Liskojen yö (elokuva)|Liskojen yö]]* (*The Night of the Iguana*, 1964) myötä. Myös elokuva *[[Pako Puerto Vallartasta]]* (*Puerto Vallarta Squeeze*) sijoittuu sinne.

Puerto Vallartaa palvelee kansainvälinen Gustavo Díaz Ordaz -lentoasema. Kaupunki on saavutettavissa myös valtateitse Guadalajarasta ja Manzanillosta. Puerto Vallarta on suosittu turistikohde ja teki uuden ennätyksen kävijöiden määrässä koronaviruspandemiaan liittyneiden rajoitusten päätyttyä. Turismin ja siihen liittyvien palveluiden merkitys alkoi kasvaa toisen maailmansodan jälkeen. Kaupungin suosituin uimaranta on Playa de los Muertos. Puerto Vallarta on myös seksuaali- ja sukupuolivähemmistöjen suosima kohde varsinkin Zona Románticaksi nimetyn alueensa osalta. Kaupungissa on Ignacio Vallartan patsas pääaukio Plaza de Armasilla. Puerto Vallartassa sijaitsee myös kirkko Parroquia de Nuestra Señora de Guadalupe korttelin päässä Malecón-kävelykadusta. Vuonna 1995 kaupungissa alettiin järjestää vuosittaista kansainvälistä gourmetfestivaalia. Vuonna 2004 perustettiin Vallartan kasvitieteellinen puutarha.

Puerto Vallartassa toimii rikollisjärjestö Cártel de Jalisco Nueva Generación, joka on harjoittanut siellä huumausainerikollisuutta ja petoksia. Vuonna 2023 Yhdysvaltain hallinto suositteli harkitsemaan uudelleen matkustamista Puerto Vallartaan ja muualle Jaliscon osavaltion alueelle siellä lisääntyneen rikollisuuden johdosta.

## Lähteet
Strictum jus

**Strictum jus** (lat., = ankara oikeus) on yleispäteviin, tavallisesti kirjoitetussa laissa oleviin oikeussäännöksiin perustuva oikeus. Jo roomalaiset asettivat vastakohdiksi strictum jusin ja kohtuudenmukaisuuden (*æquitas*), ja kaikkina aikoina on ollut suuri merkitys sillä kysymyksellä, missä määrin oikeutta käyttelevä viranomainen saa lieventää strictum jusia ottamalla kohtuusnäkökohtia huomioon. Milloin laki itse osoittaa hänelle tämän tehtävän, on asia yleensä selvä, mutta vastakkaisessakin tapauksessa jää näille näkökohdille usein jonkin verran tilaa, vaikkakin sääntönä on, ettei tuomari kohtuuden vaatimuksia tyydyttääkseen saa poiketa strictum jusin ohjeista. Sitä kohtuuttomuutta, joka voi johtua säädetyn oikeuden tarkasta soveltamisesta (*summum jus summa injuria*), on omiaan lieventämään armahdusoikeuden käyttäminen.

## Lähteet
Luettelo Costa Rican kansallispuistoista

**Luettelo Costa Rican kansallispuistoista** kertoo Costa Rican kansallisesti merkittävistä luonnonsuojelualueista. Costa Rica on suojellut 25% pinta-alastaan erilaisin suojelutoimin.

## Lähteet
Juha Heinänen

**Juha Heinänen** on suomalainen tietoverkkojen asiantuntija, joka oli toteuttamassa ensimmäisiä FUNETin Internet-yhteyksiä 1980-luvulla ja on osallistunut IP-protokollaan liittyvään standardoitiin.

Heinänen väitteli tohtoriksi Tampereen teknillisellä yliopistolla 1983. 1980-luvulla hän oli tietotekniikan laitoksella tietoliikenteen apulaisprofessorina ja otti vuonna 1988 ensimmäisen Internet-yhteyden Suomesta Yhdysvaltoihin ja oli rekisteröimässä Fi-domainia, sekä ylläpiti sen nimipalvelinta alkuaikoina. Heinänen piti yhdysvaltalaista Internet-protokollaa silloista X.25-protokollaa parempana ja puhui ahkerasti sen puolesta.

Vuonna 1990 Heinänen meni Telecom Finlandin palvelukseen (myöhemmin Sonera). Hän erosi 1997 ja meni kilpailevan Telian palvelukseen, jossa hän toimi 1997&ndash;2003 teknologiajohtajana ja johti Song Networksin internet-palveluiden kehitystyötä. Sonera syytti Heinästä yrityssalaisuuden rikkomisesta ja tietomurrosta. Kihlakunnansyyttäjä piti väitteitä yritysvakoilusta perättöminä. Sonera oli myös urkkinut Heinäsen sähköposteja eron jälkeen, josta yhtiö joutui oikeuteen syyttäjän nostaessa syytteen viestintäsalaisuuden rikkomisesta, mutta jutut sovittiin 2001 ilman oikeudenkäyntiä.

1990-luvulla hän oli myös usean yhdysvaltalaisen yrityksen neuvonantajana ja sai palkkioksi myöhemmin menestyneiden firmojen osakkeita. Täytettyään 50 vuotta Heinänen erosi Songilta ja muutti Utsjoelle 30 km päähän kirkonkylältä. Hän on myös pyörittänyt konsulttiyritystä Tutpro ja kehittää OpenXg/OpenSIPg-SIP-VoIP-järjestelmää.

## Lähteet
Trinidadin kreoli

**Trinidadin kreoli** on Trinidadin saarella puhuttava englannin kieleen pohjautuva kreolikieli. Siihen on omaksuttu sanastoa englannin lisäksi arawakista, karibista, espanjasta, ranskasta, Länsi-Afrikan kielistä, bhodžpurista ja hindistä. Puhujia Trinidadin kreolilla on Trinidad ja Tobagossa noin 1&nbsp;200&nbsp;000. Lisäksi Isossa-Britanniassa, Kanadassa ja Yhdysvalloissa on Trinidadin kreolin puhujien yhteisöjä.

Trinidadin kreolissa käytetään SVO-sanajärjestystä. Trinidadin kreoli on ei-roottinen kieli eli /r/ ei yleensä äänny siinä vokaalin jälkeen. Usein samoille käsitteille on Trinidadin kreolissa lukuisia eri kielten sanastoihin pohjautuvia synonyymejä. Trinidadin kreoli eroaa huomattavasti Trinidad ja Tobagon toisella pääsaarella puhuttavasta Tobagon kreolista. Trinidadilla on lisäksi 1800-luvun alkupuoliskolla puhuttu erillistä ranskan kieleen pohjautuvaa kreolia, jota nykyään ei käytetä juuri lainkaan.

## Lähteet
Sompasaarenkanava

**Sompasaarenkanava** on 180 metriä pitkä Helsingin Kalasataman ja Sompasaaren erottava kanava, joka valmistui vuonna 2016. Sen rakentaminen palautti Sompasaaren käytännössä takaisin saareksi; alkuperäinen Sompasaari oli yhdistetty täyttömaalla mantereeseen osana Sörnäisten sataman laajennustöitä vuosina 1958–1962. Vastaavasti Sompasaaren eteläosassa sijaitseva entinen saari, Nihti, palautettiin myös saareksi rakentamalla Nihdin ja Sompasaaren väliin Nihdinkanava. 

Sompasaarenkanavan ylittää kaksi tieliikennesiltaa: Junonkadun silta ja Arielinkadun silta. 

## Lähteet

## Aiheesta muualla
Äänestäjä

**Äänestäjä** tarkoittaa äänioikeuttaan käyttävää toimijaa. Äänestäjällä voidaan viitata myös henkilöön, jolla on äänioikeus. Tämä on yleistä erityisesti vaalien yhteydessä.

## Äänestäjätyypit
Varhaisten amerikkalaisten ja länsi-eurooppalaisten tutkimusten mukaan äänestäjän taustatekijät ovat yhteydessä äänestyspäätöksiin. Äänestäjien aktiivisuutta lisäävät myös sosiaalipsykologiset tekijät, kuten uskonnollisuus, puoluesamaistuminen, politiikkaa kohtaan tunnettu kiinnostus ja äänestämiseen liittyvä velvollisuudentunne.
* **Liikkuva äänestäjä**: Liikkuvat äänestäjät ovat muuttaneet äänestyskäyttäytymistään vaalien välillä joko vaihtamalla puoluetta, jättämällä äänestämättä tai äänestämällä jätettyään äänestämättä edellisissä vaaleissa.

### Demografia
* **Uusi äänestäjä**: Juuri täysi-ikäistyneet ovat aktiivisempia äänestäjiä kuin 19–24-vuotiaat. Uusien äänestäjien aktiivisuuteen vaikuttaa erityisesti se, että suuri osa asuu vielä lapsuudenkodissa, jolle on leimallista nuoren uutta asumisympäristöä korkeampi osallistumistaso. Ensimmäisiin vaaleihin liittyy myös uutuudenviehätystä.
* **Nuori äänestäjä**: Nuorten äänestäjien kohdalla ikä on merkittävä äänestysvalintaa selittävä tekijä. Poliittiset orientaatiot muodostuvat erityisesti varhaisaikuisuuden aikana. Ilmiön on yhteydessä yhteydessä sosialisaatioprosessiin. Sosiaalistuminen tietyn puolueen jäseneksi oli vahvaa erityisesti joukkopuolueiden kulta-aikaan toisen maailmansodan jälkeen. Nykyisin äänestäjien puoluevaihdokset ovat lisääntyneet.
* **Aikuistuva äänestäjä**: Erilaisten aikuisroolien omaksuminen, kuten perheen perustaminen, vakituisen työpaikan saaminen ja kodin hankkiminen ovat yhteydessä osallistumisen lisääntymiseen.
* **Keski-ikäinen äänestäjä**: Keski-ikäisten kohdalla myönteisesti äänestämiseen vaikuttavia tekijöitä ovat kirkossa käynnin tiheys, lisääntynyt järjestöosallistuminen, vahvempi puoluekiinnittyminen ja kasvava tulotaso.
* **Ikääntynyt äänestäjä**: Vanhuuden myötä vaaliosallistuminen vähenee, mikä liittyy osaltaan iän tuomiin fyysisiin rajoitteisiin ja sosiaalisten suhteiden kaventumiseen esimerkiksi leskeksi jäämisen myötä.

## Mediaaniäänestäjä
Mediaaniäänestäjä on keskimmäisin äänestäjistä jollakin poliittisella ulottuvuudella vasemmisto–oikeisto-ulottuvuudella. Duncan Blackin esittelemän mediaaniäänestäjäteoreeman mukaan mediaaniäänestäjän ensisijainen ehdokas voittaa millä tavalla tahansa hyvin toimivalla vaalijärjestelmällä.

### Äänestäjien väsymys
Äänestäjien väsymys tai passiivisuus tarkoittaa äänestäjien taipumusta olla äänestämättä ehdokkaita, joita he ei eivät tunne, tai äänestyksissä, joista he eivät välitä. Äänestäjien uupumus on yleisempää esimerkiksi äänestyksissä, jotka koskevat vähemmän tärkeinä koettuja poliittisia tehtäviä.

### Nukkuva äänestäjä
Nukkuva äänestäjä tarkoittaa äänioikeutettua, joka ei käytä äänioikeuttaan. Vähemmän tärkeät tai matalamman profiilin vaalit keräävät usein vähemmän ääniä kuin korkeamman profiilin vaalit. Usein äänestäjät eivät ole tietoisia vaaleista, eivät tunne ehdokkaita ja tuntevat epämukavaksi äänestää ehdokkaita, joita eivät tunne.

## Katso myös
* Valitsijamies

## Lähteet
* 
* 

### Viitteet
Oleg Tsarjov

**Oleg Anatoljevitš Tsarjov** (, , s. 2. kesäkuuta 1970, Dnepropetrovsk) on ukrainalainen poliitikko ja liikemies, kansanedustaja Ukrainan parlamentissa vuosina 2002–2014 ja separatistijohtaja. Tsarjov oli Luhanskin ja Donetskin alueiden separatistien perustaman Novorossijan liiton parlamentin puhemies koko sen olemassaolon ajan 2014–2015.

Tsarjov valmistui Moskovan ydinfysiikan instituutista fyysikoksi 1992. Hän aloitti uransa tuotantoinsinöörinä Dnipropetrovskissa Avteks-yrityksessä. Vuosina 1993–1995 hän johti vakuutusyhtiötä Dovira. Myöhemmin hän oli johtavissa tehtävissä Dnipropetrovskin tietokonekeskuksessa, Kremnijeva dolyna (’Piilaakso’) -yrityksessä ja Dnepropetrovskin paperitehtaalla.

Tsarjov valittiin 2002 kansanedustajaksi. Hän oli Alueiden puolueen Dnipropetrovskin osaston johtaja vuodesta 2005. Hän asettui ehdokkaaksi vuoden 2014 Ukrainan presidentinvaaleihin, jolloin hänet erotettiin puolueesta sen asettaessa ehdokkaakseen Myh’ailo Dobkinin.
Tsarjov vetäytyi ehdokkuudesta, kun hänet pahoinpideltiin Kiovassa, ja kehotti boikotoimaan vaaleja. Hänen mukaansa vaalit vain ”tekisivät laillisiksi vallankaapanneet vallanpitäjät ja ajaisivat maan sisällissotaan”.

Toukokuussa 2014 Tsarjov ilmoitti, että Donetskin ja Luhanskin alueilla pidettäisiin kansanäänestys itsenäisyydestä ja luotaisiin Novorossijan federaatio.
Kesäkuussa 2014 Verh’ovna Rada poisti Tsarjovilta syytesuojan.
Novorossija kuitenkin purettiin 2015 Minskin sopimusten mukaisesti, koska Odessa, Harkova ja Dnipropetrovsk jäivät Ukrainan hallintaan.

Tsarjovia ammuttiin 27. lokakuuta 2023 Jaltassa Krimillä, ja hänen kerrottiin olevan vakavasti haavoittunut. Ukrainan turvallisuuspalvelu mukaan kyse oli sen operaatiosta.

## Lähteet
Arve Johnsen

**Arve Johnsen** (18. helmikuuta 1934 Borre – 6. joulukuuta 2023) oli Norjan valtiollisen öljy-yhtiö Statoilin (nyk. Equinor) ensimmäinen pääjohtaja vuosina 1972–1988. Hän valmistui ekonomistiksi Norjan kauppakorkeakoulusta 1957 ja juristiksi Oslon yliopistosta 1960. Vuonna 1965 hän liittyi työväenpuolueeseen ja 1971 hänestä tuli elinkeinoministeriön valtiosihteeri. Kyseisessä virassa hän oli vaikuttamassa Statoilin perustamiseen ja tuli valituksi sen johtajaksi seuraavana vuonna. Hän johti yhtiötä yli viisitoista vuotta, kunnes joutui eroamaan 1988, kun Mongstadin öljyjalostamon laajennustöiden kustannukset olivat karanneet käsistä. Tämän jälkeen Johsen työskenteli neuvonantajana muun muassa YK:ssa ja oli mukana useiden yritysten hallituksissa. Johnsenille myönnettiin vuonna 2023 Pyhän Olavin ritarikunnan komentajan arvonimi. 
## Lähteet

## Aiheesta muualla
Johnsen

**Johnsen** on seuraavien henkilöiden sukunimi:

* Agnete Johnsen (s. 1994), norjansaamelainen laulaja
* Arve Johnsen (1934–2023), norjalainen yritysjohtaja
* Erik Johnsen (s. 1965), norjalainen mäkihyppääjä
* Frode Johnsen (s. 1974), norjalainen jalkapalloilija
* Hinrich Philip Johnsen (n. 1716–1779), saksalaissyntyinen ruotsalainen muusikko
* Johan Johnsen (1893–1927), norjalainen pikajuoksija
* Mari Kanstad Johnsen (s. 1981), norjalainen kuvittaja
* Ronny Johnsen (s. 1969), norjalainen jalkapalloilija
* Sigbjørn Johnsen (s. 1950), norjalainen poliitikko
* Wayne Johnsen (s. 1977), yhdysvaltalainen ammattilaisnyrkkeilijä
Tyyne Ahlroth

**Tyyne Aurora Ahlroth**, o.s. *Henriksson* (10. maaliskuuta 1892 – 28. helmikuuta 1982) oli suomalainen yksityisetsivä. Hän oli Suomen ensimmäinen naispuolinen etsivätoimiston omistaja.

Turusta kotoisin ollut Tyyne Ahlroth kävi Turun tyttökoulua. Hänen kotinsa oli ankaran uskonnollinen ja hän karkasi kotoaan jo 16-vuotiaana. Hän oppi kieliä matkustettuaan jo nuorena ulkomaille lastenopettajana ja seuralaisena.

Kieltolain vuosina Ahlroth oli kassanhoitajana eräässä helsinkiläisessä hotellissa mutta ryhtyi sitten tarjoiljaksi parempien ansioiden vuoksi. Kun hotelli suljettiin alkoholirikkomusten vuoksi pidemmäksi aikaa Ahlroth näki miten jutun kuulusteluja hoidettiin ja miten hotellin työntekijät esiintyivät todistajina jutussa ja tämä sai hänet kiinnostumaan rikosasioista. Ahlroth palveli sittemmin ulkomaisissa matkustajalaivoissa eri toimissa ja hän onnistui ensimmäisenä merkittävänä juttunaan paljastamaan laivassa väärennetyillä passeilla matkustaneet kaksi miestä, jotka olivat syyllistyneet Berliinissä radiumvarkauteen.  Hän oli sitten Atlantin yli liikennöineissä matkustajalaivoissa tulkkina, siirtolaispoliisina ja eräällä tanskalaiselle laivalla sairaanhoitajanakin. Hän oli yhteistyössä laivojen etsivien kanssa ja pääsi myös erään jutun selvityksen yhteydessä tutustumaan New Yorkin poliisin toimintaan. 

Suomeen palattuaan Ahlroth oli aluksi työssä Eero Enbergin etsivätoimistossa ja 1930-luvun alussa hän perusti Helsinkiin oman etsivätoimistonsa. Ahlroth selvitteli muun muassa lapsia ja nuoria koskeneita jututja, aviopuolisoiden selkkauksia, siveellisyysrikoksia, huumausaineiden kauppaa, varkauksia, varakkaiden rouvien kleptomaniajuttuja, kavalluksia ja kiristysjuttuja. Uransa mielenkiintoisimpana juttuna hän piti Turussa tapahtunutta Margit Niinisen juttua, jota hän selvitteli ollessaan työssä Enbergin toimistossa.

Ahlrothin mielestä nainen tekee rikoksen toisella tavalla kuin mies ja sen vuoksi nainen voi saada selville toisen naisen tekemän rikoksen helpommin kuin mies. Kuulusteluissa nainen toimi Ahlrothin mukaan tunnollisemmin eikä vain pyri pelkästään saamaan rikolliselta tunnstusta vaan myös selvittämään rikoksen vaikuttimet ja mahdollisesti ehkäisemään rikoksen uusimisen. Ahlrothin mukaan ikävintä poliisitoimessa on se, että joutuu raoittamaan todellisuutta peittävää verhoa ja katsomaan ihmisiä sellaisina kuin he todellisuudessa ovat. Hän katsoi että etsivä ei saa olla tunneihminen, sillä tunteilla ei tee työssä yhtään mitään, mutta siitä huolimatta pitää koettaa löytää valoisia puolia pimeissäkin asioissa.

## Lähteet

## Aiheesta muualla
* Yksityisetsivä Tyyne Ahlroth työpöytänsä ääressä helmikuussa 1934, Museovirasto, Historian kuvakokoelma, Valokuvaamo Pietisen kokoelma (Finna)
Heksafluori-isopropanoli

**Heksafluori-isopropanoli** (C3H2OF6) eli **heksafluori-2-propanoli** on alkoholeihin kuuluva orgaaninen yhdiste. Yhdistettä voidaan käyttää esimerkiksi liuottimena ja muiden yhdisteiden valmistukseen.

## Ominaisuudet
Huoneenlämpötilassa heksafluori-isopropanoli on väritöntä nestemäistä ainetta. Yhdiste liukenee erittäin hyvin veteen, ja liukenee myös useisiin orgaanisiin liuottimiin lukuun ottamatta poolittomimpia hiilivetyjä. Fluoriatomien aiheuttaman induktiivisen efektin vuoksi yhdiste on alkoholiksi poikkeuksellisen hapan, ja sen pKa-arvo on 9,3. Happamuudeltaan se on siis verrattavissa fenoliin. Heksafluori-isopropanoli muodostaa runsaasti vetysidoksia.

## Valmistus ja käyttö
Heksafluori-isopropanolia valmistetaan pelkistämällä heksafluoriasetonia. Pelkistimenä voidaan käyttää vetyä tai natriumboorihydridiä.

Heksafluori-isopropanolia voidaan käyttää liuottimena useissa orgaanisen kemian reaktioissa. Sen on lisäksi havaittu aktivoivan muun muassa hapetuksia, karbonyyliryhmien reaktioita, nukleofiilisiä subsituutiota, polymerointireaktioita ja organometallien reaktioita ja stabiloivan karbokationeja. Useat näistä vaikutuksista perustuvat vetysidosten muodostamiseen. Yhdiste liuottaa myös erittäin kiteisiä polymeerejä. Heksafluori-isopropanolia käytetään sevofluraanin valmistamiseen.

## Lähteet
Ruth Ben-Ghiat

**Ruth Ben-Ghiat** (s. 1960) on yhdysvaltalainen historioitsija.

Ben-Ghiat sai humanististen tieteiden kandidaatin oppiarvon historiassa Kalifornian yliopistosta, Los Angelesista ja väitteli filosofian tohtoriksi vertailevassa historiantutkimuksessa Brandeis Universityssa. Hän on saanut muun muassa Guggenheim- ja Fulbright-stipendit. Ben-Ghiat on toiminut historian ja Italian tutkimuksen professorina New Yorkin yliopistossa. Hänen tutkimuksensa ja kirjoitustensa aiheita ovat olleet demokratioiden kohtaamat uhat kuten fasismi, autoritarismi ja propaganda. Ben-Ghiat on kommentoinut laajalti asiantuntijana tiedotusvälineissä. Hän on toiminut muun muassa CNN:n ja *[[The Washington Post]]in* politiikan kommentaattorina. Hän on esiintynyt Netflixin dokumentissa *[[Näin tullaan tyranniksi]]* (*How To Become a Tyrant*) ja Public Broadcasting Servicen sarjassa *The Dictator's Playbook*. Ben-Ghiatilla on ollut neuvoa-antava rooli Protect Democracyssa ja Yhdysvaltain edustajainhuoneen vuoden 2021 kongressitalon valtausta tutkivassa komiteassa. Hän toimi historiallisten asioiden konsultoijana *[[Guillermo del Toron Pinokkio]]n* tuotannossa. Hän on myös toimittanut Substackissa uutiskirjettä *Lucid* demokratian Yhdysvalloissa ja muualla kohtaamista uhista.

Ruth Ben-Ghiat julkaisi vuonna 2020 englanniksi ensimmäisen suurelle yleisölle suuntaamansa tietokirjan: *Strongmen: Mussolini to the Present* (W. W. Norton & Company), joka julkaistiin suomennettuna Atena Kustannuksen kautta nimellä *Mahtimiehet – Tyrannien nousu, uho ja tuho* vuonna 2021. Ben-Ghiat kuuluu Institute for Advanced Studyyn. Hän on myös American Historical Associationin, American Association for Italian Studiesin, Modern Language Associationin ja Society for Italian Historical Studiesin jäsen.

## Lähteet

## Aiheesta muualla
* Ruth Ben-Ghiat: viralliset sivut
Eero Raitio

**Eero Antero Raitio** (s. 24. elokuuta 1937 Pielisensuu) on suomalainen diplomi-insinööri ja eläköitynyt yritysjohtaja, joka on saanut teollisuusneuvoksen arvonimen.

Raitio syntyi veturinkuljettaja Jalmari Raition ja Siiri Elina Häkkisen perheeseen ja avioitui 1962 Lea Ester Tuulikki Kauppisen kanssa. Hän tuli ylioppilaaksi Joensuun lyseosta 1956 ja valmistui diplomi-insinööriksi Teknillisen korkeakoulun  sähköteknilliseltä osastolta 1962. 

Raitio oli Suomen Sähkölaitosyhdistyksen toimistoinsinööri Helsingissä 1962–1965, Lahden kaupungin sähkölaitoksen käyttöinsinööri 1965–1967 ja apulaisjohtaja ja käyttöosaston päällikkö 1967–1974, Riihimäen Saha Oy:n, vuodesta 1977 Paloheimo Oy, sähkölaitoksen johtaja 1974–1987, Paloheimo-ryhmän rakennustuoteyksikön päällikkö 1985–1987 ja Paloheimo Oy:n, H. G. Paloheimo Oy:n ja Kolsan tiilitehdas Oy:n toimitusjohtaja 1987–2001. Hän on toiminut myös Teknillisen korkeakoulun assistenttina, Lahden Lämpövoima Oy:n projektijohtajana ja Riihimäen Kaukolämpö Oy:n toimitusjohtajana ja hallituksessa. Raitiolla on lisäksi ollut useita liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 1996.

## Lähteet
Mikael Strukel

**Mikael Strukel** (3. elokuuta 1851 Breth, Itävalta – 2. maaliskuuta 1923 Helsinki) oli itävaltalaissyntyinen insinööri, teknillinen kirjailija ja Helsingin Polyteknillisen opiston opettaja, sittemmin Teknillisen korkeakoulun professori.

Strukel suoritti insinööritutkinnon Wienin teknillisessä korkeakoulussa. Hän oli vuodesta 1879 Helsingin Polyteknilliseen opiston graafisen statiikan ja rautatierakennuksen opettaja ja vuodesta 1880 tie-, vesi- ja sillanrakennuksen opettaja. Kun opisto muuttui Teknilliseksi korkeakouluksi, Strukel siirtyi siihen sillanrakennuksen ja rakennuskonstruktioiden statiikan professoriksi. Hän erosi 1913 täysinpalvelleena.

Strukelin käytännön töitä ovat piirustukset 80 metrin pituiseen rautaiseen maantiesiltaan Oulujoen Ammänhaaran yli. Julkaisuja ovat laaja saksankielinen oppikirja insinööritieteissä, *Der Grundbau* (2. p. 1906), *Der Wasserbau* (I–IV 1900–1904). *Der Briiekenbau* (I, II 1911–1913) sekä lisäksi kirjoituksia *[[Tekniska föreningens i Finland förhandlingar]]issa* ja saksalaisissa tekniikan alan aikakauslehdissä.

## Lähteet
Norjan luonnonsuojeluliitto

**Norjan luonnonsuojeluliitto** () on Norjan suurin ympäristöjärjestö. Se on perustettu vuonna 1914 ja sillä oli vuonna 2020 noin 35&nbsp;000 jäsentä. Liiton nuorisojärjestö on nimeltään Natur og Ungdom.
## Lähteet

## Aiheesta muualla
O’Neal

**O’Neal** on muun muassa seuraavien henkilöiden sukunimi:

* Edward A. O’Neal (1818–1890), Etelävaltioiden eversti Yhdysvaltain sisällissodassa, Alabaman kuvernööri 1882–1886
* Emmet O’Neal (1853–1922), Alabaman kuvernööri 1911–1915, Edward A. O’Nealin poika
* Jermaine O’Neal (s. 1978), yhdysvaltalainen koripalloilija
* Ryan O’Neal (1941–2023), yhdysvaltalainen näyttelijä
* Shaquille O’Neal (s. 1972), yhdysvaltalainen koripalloilija ja rap-muusikko
* Tatum O’Neal (s. 1963), yhdysvaltalainen näyttelijä.
Strozzi

**Strozzi** on italialainen sukunimi, jonka kantajia ovat muun muassa:

;Alkujaan firenzeläinen suku:
* Barbara Strozzi, (1619–1677), laulaja ja säveltäjä
* Filippo Strozzi (k. 1491), aloitti Palazzo Strozzin rakentamisen, Palla Strozzin poika
* Giambattista Strozzi (1488–1538), Filippo Strozzin poika, tunnettu nimellä Filippo nuorempi
* Palla Strozzi (k. 1462), renessanssisivistyksen suosija ja diplomaatti

;Muita
* Bernardo Strozzi (n. 1581–1644), italialainen barokkitaiteilija
* Maja Strozzi-Pečić (1882–1962), kroatialainen oopperalaulaja
* Marija Ružička Strozzi (1850–1937), kroatialainen näyttelijä
* Tito Strozzi (1892–1970), kroatialainen näyttelijä ja kirjailija
* Zanobi Strozzi (1412–1468), italialainen renessanssimaalari ja käsikirjoitusten kuvittaja

## Katso myös
* Palazzo Strozzi
Walking in the Air – The Greatest Ballads

**Walking in the Air – The Greatest Ballads** Nightwishin kuudes kokoelma-albumi, joka julkaistiin Spin-Farmin kautta 27. toukokuuta 2011. Albumi sisältää kappaleita yhtyeen neljältä ensimmäiseltä albumilta sekä niiden singlejulkaisuista.

## Kappaleet

## Lähteet
Daniil Štšenja

**Daniil Štšenja**, myös **Štšenjatev**, oli venäläinen sotapäällikkö. Hän osallistui 1400-luvun lopulla ja seuraavan vuosisadan alussa useisiin sotaretkiin ja piiritti muun muassa 1495 Viipuria.

## Lähteet
Suomen ralli 2016

**Suomen ralli 2016** (virallisesti **66. Neste Rally Finland 2016**) oli Rallin MM-sarjan kauden 2016 kahdeksas osakilpailu, joka ajettiin 28.–31. heinäkuuta. Rallin voittajan keskinopeus oli 126,6 km/h, mikä oli kaikkien aikojen nopein MM-ralli.

## Reitti
Rallissa oli 24 erikoiskoetta, joiden yhteispituus oli  ja kilpailun kokonaispituus oli .

Suurin muutos edellisvuoteen oli perjantain ja lauantain lenkkien vaihtaminen keskenään, mikä oli tutumpi järjestys.

Perjantaina Halinen oli kokonaan uusi erikoiskoe, mutta Äänekoski –&nbsp;Valtraa oli ajettu nimellä Koivistonkylä vuosikymmeniä aiemmin. Lauantain Saalahti sekä sunnuntain Lempää ja Oittila olivat tuttuja 90-luvulta, joskin Oittila ajettiin aiemmin nimellä Mutanen.

Ouninpohja ajettiin nyt eri suuntaan ensimmäistä kertaa sitten vuoden 1994. Myös Ruuhimäen testierikoiskoe ja Päijälä ajettiin käännettyyn suuntaan.

Reitillä käytettiin ensimmäistä kertaa betonista tehtyjä oikaisuesteitä. Nopeuden hidastamisen lisäksi ne edistivät tien kestävyyttä.

## Kilpailun tapahtumia
Dani Sordo joutui jättämään kilpailun väliin loukkaannuttuaan testeissä. Hänen tilallaan Hyundaita ajoi Kevin Abbring.

Jari-Matti Latvala menetti aikaa rengasrikkoon EK4:llä. Sébastien Ogier ajoi ojaan kolmannelta sijalta EK10:llä. Lorenzo Bertelli ajoi ulos Ouninpohjassa ja Eric Camilli Päijälässä. Ott Tänak keskeytti neljänneltä sijalta ulosajoon Oittilan erikoiskokeella, EK22:lla. Pontus Tidemand ajoi ulos ja keskeytti rallin päättäneellä Oittilan toisella ajokerralla.

## Tulokset

WRC2:n voitti Esapekka Lappi.

JWRC:n voitti Ole Christian Veiby.

## Muuta

* Craig Breenin ensimmäinen palkintokorokesijoitus
* Kris Meeke oli ensimmäinen britti, joka voitti Suomen MM-rallin

## Lähteet
Tinakenkätyttö (kappale)

**Tinakenkätyttö** on Kaija Koon esittämä kappale sekä single, jonka julkaisi Universal Music vuonna 1999. Kappaleen on säveltänyt ja sanoittanut Markku Impiö. Kappaleesta on kuvattu myös musiikkivideo.

Kaija Koo on kertonut, että "Tinakenkätyttö" ei ollut aluksi kovin tunnettu, vaan saavutti suosionsa vasta myöhemmin.

## Lähteet
Turun suojeluskuntapiiri

**Turun suojeluskuntapiiri** oli suojeluskuntien muodostama alueellinen järjestö, joka toimi Varsinais-Suomessa sisällissodan jälkeen vuosina 1918-25. Vuonna 1925 se jaettiin kahtia Varsinais-Suomen ja Turunmaan suojeluskuntapiireihin.

## Historia
Turun suojeluskuntapiiri perustettiin 28. toukokuuta vuonna 1918. Perustavassa kokouksessa olivat mukana useimmat Varsinais-Suomen suojeluskunnista.  Kesän aikana piirin hallinto organisoitiin, ja kun 2. elokuuta annettiin ensimmäinen suojeluskunta-asetus, piirin toiminta alkoi. Ensimmäiseksi maakuntapäälliköksi nimitettiin kapteeniksi ylennetty kauppias Helmer Nieminen. Ensimmäisiä toimia oli harjoituskoulun perustaminen. Turun suojeluskuntapiirin toimintaa vaikeutti alkuaikoina kunnollisten toimitilojen puute. Sen esikunta toimi aluksi Turun kauppaopiston talossa. Syyskesällä 1918 se siirtyi Turun Työväenyhdistyksen talon sivuhuoneeseen. Keväällä 1919 esikunta muutti ensin harjoituskoulun tiloihin Linnankatu 24:ään ja pääsi sitten omaan taloon Maariankatu 12:een. Apulaispiiripäällikkönä toimi vuosina 1919‒1925 saksalainen everstiluutnantti Rainer Stahel. Turun suojeluskuntapiirin tunnetuimpia suojeluskuntalaisia oli entinen valtionhoitaja P. E. Svinhufvud, joka toimi Turun *Old Boys* -suojeluskunnan 1. komppanian riveissä vuosina 1919‒1920. Niemistä seurasi vuonna 1921 piiripäälliköksi valittu kapteeni Niilo Sigell. Sigellin jälkeen piiripäällikkönä toimi jääkärimajuri Paul Henrichsson. Turun suojeluskuntapiiri, joka kattoi käytännössä koko Varsinais-Suomen, osoittautui liian laajaksi, mikä johti sen jakamiseen.

## Piiripäälliköt
Seuraavat sotilaat toimivat Turun suojeluskuntapiirin päälliköinä:
* Kapteeni Helmer Nieminen (1919–1921)
* Kapteeni Niilo Hersalo (1921–1924)
* Jääkärimajuri Kalle Mata (1923–1925)

## Lähteet
Stundistit

**Stundistit** ( = hetki, hartaushetki) oli Etelä-Venäjällä vuoden 1862 jälkeen syntynyt ryhmä evankelisen liikkeen kannattajia.

Liike sai alkunsa saksalaisesta siirtolasta Rohrbachista, jonka reformoitu pastori Bohnekämper alkoi jo 1820-luvulla kutsua myös venäläisiä työmiehiä evankelisiin hartauskokouksiin. Tämän pojan ja seuraajan Karl Bohnekämperin aikana tapa sai varsinaisen käännyttämisen luonteen. 1870-luvulla liike levisi koko Etelä-Venäjälle, niin, että kokonaisia kyliä oli sen vallassa, ja seuraavalla vuosikymmenellä stundisteja oli jo monissa paikoin sisäkuvernementeissakin.

Stundistit järjestyivät liittymällä baptisteihin, jotka 1879 tunnustettiin Venäjällä oikeutetuksi uskontokunnaksi. Jo 1880-luvulla oli stundisteilla baptistien kanssa yhteisiä rukoushuoneita ja hartauskokouksia. Vuonna 1905 annetun uskonvapausjulistuksen jälkeen baptistit perustivat saarnaajaseminaareja, pitivät yleisiä kokouksia ja niin edelleen. Tunnustus on puhtaasti evankelinen. Ne erityisenä ryhmänä pysyneet stundistit, joita sanotaan *nuorstundisteiksi*, *evankelisiksi kristityiksi*, *kasteen kertojain vastustajiksi*, hylkäsivät sakramentit ja muut ulkonaiset menot ja papiston. Osa heistä kannattaa Tolstoin oppia.

Stundistien rukouskokoukset kiellettiin 1894 kerettiläisinä.

## Lähteet

## Aiheesta muualla
Mäkihyppy hiihdon maailmanmestaruuskilpailuissa

**[[Mäkihyppy]]** on kuulunut pohjoismaisten hiihtolajien maailmanmestaruuskilpailuihin sen ensimmäisistä kilpailuista lähtien. Vuoden 2023 MM-kilpailuissa Oberstdorfissa kilpailtiin sekä miehille että naisille neljä kilpailua: normaali- ja suurmäen henkilökohtaiset kilpailut, nelihenkinen joukkuemäki sekä sekajoukkuemäki, jossa mukana oli kaksi mies- ja naishyppääjää.

## Mitalistit
Lähde: FIS
### Miehet
#### Normaalimäki

#### Suurmäki

#### Joukkuemäki

*Järjestettiin erikseen normaali- ja suurmäen joukkuekilpailut.

### Naiset
#### Normaalimäki

#### Suurmäki

#### Joukkuemäki

### Sekajoukkueet
#### Joukkuemäki

## Mitalitaulukko

### Mitalit maittain

### Menestyneimmät urheilijat
Henkilökohtaisissa kilpailuissa menestyneimmät hyppääjät.
#### Miehet

## Lähteet
Beletit

**Beletit** (Hemigalinae) on sivettieläimiin kuuluva alaheimo. Siihen kuuluvia lajeja ovat beletti (*Hemigalus derbyanus*), borneonbeletti (*Diplogale hosei*), owstoninbeletti (*Chrotogale owstoni*), saukkobeletti (*Cynogale bennetti*) ja vietnaminsaukkobeletti (*Cynogale lowei*).

## Lähteet
Suomen ralli 2015

**Suomen ralli 2015** (virallisesti **65. Neste Oil Rally Finland 2015**) oli Rallin MM-sarjan kauden 2015 kahdeksas osakilpailu, joka ajettiin 30. – 2. elokuuta.

## Reitti
Rallissa oli 20 erikoiskoetta, joiden yhteispituus oli  ja kilpailun kokonaispituus oli . Kaikki erikoiskokeet ajettiin kahteen kertaan ensimmäistä kertaa rallin historiassa. 

Reitti on hyvin samanlainen kuin edellisenä vuonna. Apulaiskilpailunjohtaja Kari Nuutisen mukaan palaute vuoden 2014 reitistä oli niin hyvää, että jo aiempia vuoden 2015 reittisuunnitelmia peruutettiin. Säännöt kuitenkin rajoittivat torstain ohjelman pelkkään yleisöerikoiskokeeseen. Tämän vuoksi reitti oli nyt 40 km lyhyempi kuin edellisvuonna.

Ouninpohja palasi perjantain lenkkiin. Lähtö oli Hämepohjan risteyksen eteläpuolella ensimmäistä kertaa sitten vuoden 2002. 

Perjantaina ei palattu päivähuoltoon Paviljonkiin vaan kuljettajat vaihtoivat itse renkaat Himoksella.

Lauantaina ajettiin uusi erikoiskoe nimeltä Horkka, mutta se yhdisti Moksi–Leustun ja Leustun teitä edellisvuoden Painaan loppuosaan.

Myhinpää oli nyt power stage, ajettuna vuoden 1985 suuntaan. Sunnuntaina ei ajettu muita erikoiskokeita kuin Myhinpää kahteen kertaan.

## Kilpailun tapahtumia
Thierry Neuville ajoi ulos Ruuhimäen testierikoiskokeella mutta auto saatiin kuntoon ja Neuville oli maalissa neljäs.

Andreas Mikkelsen ajoi ulos EK5:llä Himoksessa ja keskeytti. Hayden Paddon puolestaan keskeytti seuraavalla erikoiskokeella Pihlajakoskella.

Elfyn Evans osui kiveen Ouninpohjassa ja vaurioitti auton tukivartta. Hän paikkasi sen kiinnitämällä kiintoavaimen rikkinäisen tukivarren vahvikkeeksi letkunkiristimillä.

Kris Meeke keskeytti EK16:lla Jukojärvellä ulosajoon.

## Tulokset

WRC2:n voitti Esapekka Lappi.

JWRC:n voitti Quentin Gilbert.

## Lähteet
Mahtra

**Mahtra** on kylä Raplamaalla sijaitsevassa Raplan kunnassa.

Vuosina 1991–2017 (Viron kuntauudistukseen asti) kylä kuului Juurun kuntaan.

Kylä on tunnettu 2.6.1858 tapahtuneesta talonpoikaiskapinastaan, josta kertoo myös virolaisen kirjailijan Eduard Vilden kirjoittama Mahtra sõda (suom. Mahtran sota).

## Katso myös
* Mahtra vironkielisessä Wikipediassa
* Mahtran talonpoikaismuseo (viroksi)

## Lähteet
Tommi Vatanen

**Tommi Matias Vatanen** on suomalainen mikrobiologi. Hän johtaa Helsingin yliopistossa laskennallisen mikrobiologian ryhmää, joka kehittää ja käyttää koneoppimista ja tietokonemalleja apuna ymmärtääkseen, miten ihmisessä, varsinkin suolistossa, elävien mikrobiyhteisöt toimivat ja miten se vaikuttaa ihmisen kehitykseen, terveyteen ja hyvinvointiin.

Vatanen kuuluu yliopiston terveys- ja lääketieteen alan viitatuimpiin tutkijoihin.

Vatanen väitteli Aalto-yliopiston tietotekniikan laitokselta väitöskirjalla *Metagenomic analyses of the human gut microbiome reveal connections to the immune system*. Väitöskirjassa tutkittiin suolistomikrobiston yhteyttä terveyteen käyttäen in perustuvia menetelmiä, keskittyen erityisesti varhaislapsuuden autoimmuunisairauksiin kuten tyypin 1 diabetekseen. Väitöskirja palkittiin lääketieteellisen tiedekunnan vuoden parhaana vuonna 2017.

## Lähteet

## Aiheesta muualla
* Suomalaistutkimus: Vauvojen suolistosta löytyi yhteys lapsuuden diabeteksen puhkeamiseen (uutinen Vatasen väitöskirjan tuloksista) Yle 2017
* Äidin suolistomikrobeilla on tärkeä ja pitkäaikainen vaikutus lapsen terveyteen ja kehitykseen (Vatasen ryhmän tuloksia) *STT Info*
Suomen ralli 2021

**Suomen ralli 2021** (virallisesti *70. Secto Rally Finland*) oli rallin MM-sarjan kauden 2021 kymmenes osakilpailu, joka ajettiin 1.–3. lokakuuta 2021. Kilpailussa oli 19 erikoiskoetta. Kilpailu ajettiin poikkeuksellisesti vasta lokakuussa koronaviruspandemiarajoitteiden vuoksi.

## Reitti
Rallissa oli nyt vain 19 erikoiskoetta. Niiden yhteispituus oli 287,11 km.  Kilpailu oli tiivistetty kolmeen päivään, koska se ei ollut lomakauden aikana. Syksyisemmän ajankohdan myötä iltojen viimeiset erikoiskokeet ajettiin pimeässä, ensimmäistä kertaa sitten vuoden 1994.

Testierikoiskoe ajettiin nyt torstaiaamun sijasta päivää myöhemmin, kun taas itse ralli alkoi torstai-illan sijasta perjantai-iltapäivänä Harjun kaupunkierikoiskokeella ja sitä seuranneilla viidellä metsäerikoiskokeella.

Arvajan erikoiskoetta ei oltu ajettu sitten vuoden 1987, mutta sen tiestöä oli ajettu Hassin ja Ouninpohjan erikoiskokeella 90-luvun alussa sekä myöhempinä vuosikymmeniä tehdastallien testeissä.

Ässämäki, Oittila ja Päijälä ajettiin nyt eri suuntaan kuin aiemmin. Sahloinen - Moksi ajettiin myös eri suuntaan kuin 2019, mutta alkuosassa oli teitä 90-luvun Sahloisista ja Surkeesta sekä vuoden 2010 Surkeesta.

## Rallin tapahtumia
Kalle Rovanperä keskeytti ulosajoon Patajoen erikoiskokeella lauantaina. Auton jäähdytin vaurioitui osumassa hiekkakasaan.

## Tulokset

WRC2:n voitti Teemu Suninen.

WRC3:n voitti Emil Lindholm.

### Power Stage -sijoitukset

## Lähteet

## Aiheesta muualla
* Rally-Maps.com erikoiskokeet kartalla
Monserratinpeurahiiru

**Monserratinpeurahiiru** (*Peromyscus caniceps*) on Meksikossa elävä äärimmäisen uhanalainen jyrsijä. Sitä on tavattu vain Meksikolle kuuluvalla Monserratin saarella Kalifornianlahdella. Sen uhanalaisuuteen ovat vaikuttaneet villiintyneet kissat sekä ihmisen mukana saarelle tulleet kilpailevat jyrsijälajit.

Monserratinpeurahiiru syö hyönteisiä ja kasviravintoa. Aikuinen yksilö painaa 22 grammaa. 

## Lähteet
Mahtran sota (Vilde)

**Mahtran sota** () on virolaisen kirjailijan Eduard Vilden romaani vuodelta 1902, joka julkaistiin Suomessa Lilli Rainion suomentamana vuonna 1908.

Kirja kertoo Mahtran kylässä 2.6.1858 tapahtuneesta talonpoikaiskapinasta. Se on ensimmäinen osa Vilden kirjoittamaa trilogiaa, joka kuvaa kuohuntaa Viron talonpoikaisväestössä 1800-luvulla.

## Lähteet